Paġna L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni sa mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301), bil-posta elettronika lil COMP-MERGER-REGISTRY@ec.europa.eu jew bil-posta, bin-numru ta' referenza M.7699 — CVC / Stage Entertainment, fl-indirizz li ġej: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7674 — Talanx / Nord/LB / Caplantic, fl-indirizz li ġej: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-imejl lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7687 — NH/HNA/JV, fl-indirizz li ġej: Il-Kunsill Regolatorju huwa organizzazzjoni mingħajr skop ta' qligħ rikonoxxuta bħala l-korp maniġerjali għad-DOP mill-awtorità kompetenti fl-Istat Membru. Jopera fuq prinċipji demokratiċi u jirrappreżenta l-interessi ekonomiċi u settorjali tal-membri tiegħu, b'attenzjoni speċjali għall-interessi minoritarji, biex b'hekk tiġi żgurata rappreżentanza ugwali tal-interessi varji. Fir-rigward ta' din l-applikazzjoni, l-irwol tal-Kunsill Regolatorju huwa li jipproponi emendi għall-ispeċifikazzjoni tal-prodott u li jipparteċipa fi kwalunkwe proċediment istitwit għal dak il-għan, kif ukoll biex jistabbilixxi rekwiżiti fir-rigward ta' tikketti sekondarji, siġilli u marki ta' garanzija oħra speċifiċi għal dan id-DOP (inklużi marki li jistgħu jiġu nklużi fit-tikketta) u li joħroġhom. Din l-applikazzjoni għall-emenda tal-ispeċifikazzjoni tal-prodott ġiet miftiehma mill-Kunsill Regolatorju għad-Denominazzjoni ta' Oriġini Protetta tat-"Torta del Casar" skont ir-rwol allokat tiegħu, u għalhekk l-interess tiegħu huwa kompletament leġittimu. Isem il-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn: Rekwiżiti nazzjonali Korp ta' kontroll Emenda għall-ispeċifikazzjoni ta' prodott ta' DOP jew IĠP reġistrata li ma għandhiex tiġi kwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Emenda għall-ispeċifikazzjoni ta' prodott ta' DOP jew IĠP reġistrata li għaliha ma ġiex ippubblikat Dokument Uniku (jew l-ekwivalenti) li ma għandhiex tiġi kwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 L-emendi għas-sezzjonijiet "Deskrizzjoni tal-prodott" u "Metodu ta' Produzzjoni" huma intiżi biex tittejjeb il-garanzija tal-kwalità, jiġi ffaċilitat il-fehim u bħala tweġiba għal domanda ġdida tas-suq mingħajr ma jiġu affettwati l-karatteristiċi speċifiċi tal-prodott. L-emendi għall-intestaturi li jikkorrispondu għall-"Prova tal-Oriġini", it-"Tikkettar" u "Oħrajn" huma meħtieġa għal konformità mar-Regolament (UE) Nru 1151/2012. L-ispeċifikazzjoni attwali tal-prodott ġiet imfassla qabel ġie ppubblikat dak ir-Regolament u għalhekk xi sezzjonijiet mhumiex konformi mal-leġiżlazzjoni attwalment fis-seħħ. Saru wkoll emendi biex tittejjeb il-valutazzjoni tal-konformità, skont l-istandard UNE-EN ISO/IEC 17065/2012. Fuq talba tad-Direttorat Ġenerali tal-Kummissjoni għall-Agrikoltura u l-Iżvilupp Rurali s-sezzjoni intestata "Rabta" ġiet ristrutturata u msaħħa. L-emendi li saru u r-raġunijiet għaliex saru huma stabbiliti hawn taħt. Qed tingħata deskrizzjoni aktar preċiża tal-karatteristiċi fiżiċi tat-"Torta del Casar", inkluż tal-ġnub tagħha, li, fil-forma oriġinali tagħhom, mhumiex evidenti ħafna. Għalhekk ġew miżjuda l-kliem "trufijiet ittundjati" bħala evidenza li l-ġobnijiet ġew immaniġġjati b'mod korrett fl-istadju tal-maturazzjoni. Twettqu kontrolli biex jiġi vverifikat li d-daqs il-ġdid għad għandu l-istess karatteristiċi fiżikokimiċi u organolettiċi bħall-ġobnijiet ta' daqs medju u kbar, b'mod partikolari fir-rigward tal-perjodu ta' maturazzjoni, peress li l-ispeċifikazzjoni tal-prodott ma tistabbilixxix l-istess perjodu ta' maturazzjoni għad-daqsijiet kollha iżda sempliċiment tistabbilixxi perjodu minimu li jippermetti li l-ġobnijiet jakkwistaw il-karatteristiċi speċifiċi tagħhom u jkunu lesti biex jitqassmu. Perjodu minimu ta' maturazzjoni ta' 60 jum huwa wkoll rekwiżit sanitarju għall-użu ta' ħalib mhux ipproċessat, iżda l-perjodu ta' maturazzjoni jista' jiżdied għal 90 jew għal 100 jum skont id-daqs tal-ġobon u l-kundizzjonijiet. Dak il-perjodu ġie vverifikat mill-Istitut tat-Teknoloġija Agroalimentari tal-Extremadura (Instituto Tecnológico Agroalimentario de Extremadura, INTAEX), kif jidher mir-rapport tiegħu dwar it-tibdil fid-daqsijiet tal-ġobnijiet. Madankollu, ma sar l-ebda test biex jiġi determinat jekk il-ġobnijiet tad-daqs il-ġdid jistgħux jimmaturaw f'perjodu iqsar ta' żmien, peress li mhi qed tintalab l-ebda emenda fir-rigward tal-perjodu ta' maturazzjoni. Il-firxiet ta' piżijiet mogħtija fl-ispeċifikazzjoni tal-prodott għaż-żewġ daqsijiet eżistenti (900-1 100 g għall-ġobon kbir u 500-700 g għall-ġobon ta' daqs medju) ġew emendati. Il-firxa tal-piż għall-ġobon kbir żdiedet b'100 g (801-1 100 g), kif ukoll il-firxa tal-piż għall-ġobon ta' daqs medju (501-800 g), biex b'hekk fil-klassifikazzjoni ġew inklużi ġobnijiet b'piż ta' bejn is-700 g u d-900 g, li inspjegabbilment kienu ġew esklużi. Dawn it-tliet daqsijiet, issa magħrufin bħala "żgħir" (200-500 g), "ta' daqs medju" (501-800 g) u "kbir" (801-1 100 g), ġew definiti minħabba li l-konformità tal-prodott hija vvalutata u t-tikketti ta' ċertifikazzjoni huma allokati abbażi tal-ġobon prodott u mhux abbażi tal-piż tagħhom. It-tliet firxiet stabbiliti jagħmluha possibbli li jkun hemm rabta bejn iż-żewġ daqsijiet, u dan jippermetti li jsir ittestjar xieraq għall-konformità. Il-piż jiġi vverifikat fl-aħħar tal-proċess ta' maturazzjoni u qabel it-tqassim. Biex il-valutazzjoni sensorjali tkun aktar oġġettiva, il-karatteristiċi relatati mal-parti ta' barra jew mal-qoxra tal-ġobon ġew differenzjati minn dawk relatati mal-intern jew mal-ġewwieni. Il-konsistenza tal-ġewwieni ġiet ridefinita bħala "ratba għal ratba ħafna". It-terminu "jista" jiddellek', li huwa marbut mal-attribut ta' "viskożità" (ISO 5492:08; 3.48, viskożità), tħassar. Il-kliem "bħala riżultat xi kultant il-ġewwieni jnixxi minn ġo xquq fil-qoxra" tħassar, minħabba li mhuwiex konsistenti mad-deskrizzjoni tal-qoxra, li tippermetti biss xquq żgħar fuq il-wiċċ tal-ġobon. Saru l-emendi li ġejjin għad-deskrizzjoni tas-sawra biex tinġieb f'konformità mingħajr ma jkollha tinbidel kompletament: It-terminu "kremuż", użat fid-deskrizzjoni oriġinali biex jiddefinixxi l-fluwidità aktar milli l-viskożità (ISO 5492:08; 3.48, viskożità), inżamm, iżda żdied l-avverbju "moderatament" biex jinġieb aktar qrib "viskuż". Ġie miżjud l-attribut "ftit li xejn għall-ebda granularità" (ISO 5492:08; 3.54, granularità). Peress li r-riħa u t-togħma huma attributi esklussivament relatati mal-ġewwieni, tmexxew mis-sezzjoni relatata mal-qoxra għal din is-sezzjoni u għall-fini ta' ċarezza ġew deskritti individwalment. Fir-rigward tar-riħa, il-kelma "intensa" tħassret, minħabba li sempliċiment tiddefinixxi d-daqs tas-sensazzjoni perċepita (ISO 5492:08; 2.8, intensità) mingħajr ma neċessarjament tidentifika attributi li huma speċifiċi għall-prodott protett. Issa dik l-intensità ġiet kwantifikata fir-rigward ta' deskritturi li huma speċifiċi għall-prodott mill-familji "lattiċi" u "veġetali". Fir-rigward tat-togħma, il-kelma "żviluppata" tneħħiet, minħabba li mhijiex definita fl-istandards. It-togħma bażika "morra" (ISO 5492:08; 3.5, morra) ġiet kwantifikata u ġew miżjudin u kwantifikati żewġ togħmiet bażiċi oħrajn, "mielħa" (ISO 5492:08; 3.6, mluħa) u "aċiduża" (ISO 5492:08; 3.3, aċidità). Il-kliem "attribwibbli għat-tames veġetali użat" tneħħa, peress li mhuwiex frażi li tiddeskrivi jew li tikkwantifika t-togħma. Xi paragrafi f'din it-taqsima ġew emendati sabiex jinġiebu aktar konformi mal-istandard UNE-EN ISO/IEC 17065/2012, jiġifieri dak li jiddeskrivi l-kontrolli li jsiru mill-operaturi skont l-ispeċifikazzjoni tal-prodott u l-verifika ta' konformità ma' dik l-ispeċifikazzjoni mill-korp ta' kontroll. Biex tiġi garantita l-oriġini tal-ħalib użat għall-produzzjoni tad-DOP tal-ġobon "Torta del Casar", ġie introdott ir-rekwiżit li ġej fir-rigward tas-sistema tat-trobbija tal-bhejjem: "L-annimali kollha reġistrati f'kull azjenda reġistrata għandhom jappartjenu għar-razza tal-merino jew tal-entrefino, u l-azjendi kollha li jaqsmu l-faċilitajiet tal-immaniġġjar u tal-ħalib għandhom jiddaħħlu fir-reġistru rilevanti." Il-paragrafu li ġej tħassar: "Bl-istess mod, fejn nagħaġ li jiddaħħlu fir-reġistru jinżammu ma" nagħaġ li mhumiex imdaħħla fir-reġistru, il-faċilitajiet użati biex dawn jiġu mmaniġġjati għandu jkollhom differenzjazzjoni ċara.' Il-paragrafu li jistabbilixxi l-għadd ta' annimali li jagħmlu l-merħla preżenti tan-nagħaġ tal-ħlib tar-razza tal-merino u tal-entrefino u l-produzzjoni annwali stmata tal-ħalib tħassar, minħabba li dawn huma parametri li maż-żmien jistgħu jvarjaw. Ġiet deskritta s-sistema permessa tal-biedja u tal-għalf. It-terminu "bwar" ġie sostitwit b'"riżorsi naturali", li jinkludu l-prattiċi tradizzjonali taż-żona ta' żrigħ ta' għelejjel li jistgħu jintużaw għar-ragħa jew, wara l-ħsad, jew bħala għalf imnixxef jew aħdar. Bl-istess mod, ġew elenkati l-komponenti li jistgħu jintużaw bħala għalf supplimentari, jiġifieri għalf, tiben, għalf kompost u konċentrati. Il-kliem "ivverifikat mill-persunal tekniku tal-Kunsill Regolatorju" tħassar, minħabba li ma jiddeskrivix is-sistema tal-għalf. L-inklużjoni tat-test li ġej li jistabbilixxi r-rekwiżiti minimi għall-ħalib li se jintuża għall-produzzjoni tad-DOP tal-ġobon "Torta del Casar": "F'termini tal-kwalità u l-kompożizzjoni tiegħu, il-ħalib li jintuża għall-produzzjoni tat-'Torta del Casar' għandu, fi kwalunkwe każ: ma jkunx ipproċessat, għandu jkun sħiħ, mhux standardizzat, nadif u mingħajr impuritajiet; ikollu kontenut ta' xaħam flimkien ma" proteini ta' mill-inqas 11,0 % u kontenut ta' proteini ta' mill-inqas 4,8 %; ikollu pH ta' bejn 6,6 u 6,9.' Il-produttur primarju issa jista' jiddetermina l-aħjar prattika tiegħu stess għall-immaniġġjar tal-bhejjem, biex b'hekk tiġi permessa flessibbiltà individwali imma dejjem tiġi garantita l-iġjene tal-ħalib. Għal dan il-għan, is-sentenza "Il-ħlib isir darbtejn kuljum" tħassret u ddaħħlet is-sentenza li ġejja: "Il-ħlib għandu jsir f'kundizzjonijiet li jiggarantixxu l-iġjene tal-ħalib f'kull ħin, u, fejn ikun meħtieġ, il-ħalib għandu jinġabar u jinġarr separatament minn ħalib ieħor." Il-parametri tal-immaniġġjar tal-ħalib fir-rigward tat-temperaturi minimi u massimi u l-ħin massimu ta' ħażna nġiebu f'konformità mas-sitwazzjoni reali, li fiha faċilitajiet aħjar u l-ittestjar meħtieġ mil-leġiżlazzjoni l-ġdida jagħmilha possibbli li tiġi garantita l-aqwa kwalità tal-ħalib f'kull ħin. Għal dan il-għan, it-test "iż-żamma tal-ħalib f'temperatura ta' 4 °C għal massimu ta' 48 siegħa u t-trasport tiegħu, fejn ikun meħtieġ, f'kondizzjonijiet iġjeniċi f'reċipjenti iżolati jew refriġerati" tħassar u ddaħħal it-test li ġej: "Il-perjodu massimu ta' ħażna wara l-ħlib u qabel l-ipproċessar ma jistax jaqbeż it-72 siegħa, li matulu l-ħalib għandu jinżamm f'temperatura ta' bejn 1 °C u 6 °C f'tankijiet imkessħin intiżi esklussivament għall-ħalib minn impriżi reġistrati u jkunu jinsabu f'faċilitajiet iddikjarati mill-operaturi." Ir-rekwiżit li ġej ġie inkluż ukoll u jirrappreżenta titjib fil-proċess ta' produzzjoni li għandu impatt fuq il-kwalità u jiggarantixxi l-ħalib użat għall-produzzjoni tad-DOP tat-"Torta del Casar": "L-imħaleb kollha tal-ġobon għandu jkollhom tal-anqas tank imkessaħ fuq il-post riservat esklussivament għat-teħid tal-kunsinna u għall-ħażna tal-ħalib minn operaturi reġistrati." Fir-rigward tal-istadju ta' tmelliħ, it-terminu "klorur tas-sodju" ġie sostitwit bit-terminu "melħ komuni", sabiex jintuża l-isem tradizzjonali tas-sustanza inkwistjoni, li jirrifletti wkoll l-isem tal-istadju nnifsu. Barra minn hekk, għalkemm il-ġobon xorta jista' jiġi mmellaħ fin-niexef jew niedi, il-paragrafu li ġej tħassar: "Fejn jintuża tmelliħ niedi, il-ġobon għandu jitqiegħed fis-salmura b'konċentrazzjoni massima ta' 16° Beaumé għal madwar 5 sa 6 sigħat". Dan minħabba li r-referenza għal soluzzjoni salina b'konċentrazzjoni ta' bejn 0° u 16° Beaumé mhux neċessarjament tirriżulta f'ġobon li jkun ġie mmellaħ kif suppost. Għandu wkoll jiġi rrilevat li l-proporzjon massimu ta' klorur tas-sodju, li huwa l-komponent ewlieni tal-melħ komuni, diġà ġie stabbilit fid-deskrizzjoni tal-prodott (punt B(2) tal-ispeċifikazzjoni: NaCl massimu ta' 3 %) u għalhekk huwa soġġett għal ittestjar finali. Il-paragrafi li ġejjin ġew imħassra għaliex m'għandhomx x'jaqsmu mal-proċess ta' produzzjoni u jirreferu għal dokumenti oħra (Regolament, Manwal tal-Kwalità, Manwal tal-Proċeduri): "Wara l-maturazzjoni, il-prodotti bil-karatteristiċi stabbiliti fis-sezzjoni B għandhom jiġu vverifikati mill-persunal tekniku tal-Kunsill Regolatorju, li jwettqu l-kontrolli, it-teħid ta' kampjuni u l-ittestjar xieraq sabiex jiġi determinat jekk humiex konformi mar-rekwiżiti stabbiliti fir-Regolament, fil-Manwal tal-Kwalità u fil-Manwal tal-Proċeduri. Il-proċess ta' kontroll imbagħad ikompli mal-Kumitat ta' Ċertifikazzjoni, li għandu tliet membri li jirrappreżentaw tliet gruppi ta' interess, jiġifieri l-bdiewa u l-manifatturi, il-konsumaturi u l-utenti, u l-ispeċjalisti tekniċi. Huwa jinforma lill-Kunsill Regolatorju dwar jekk jaqbilx jew le mar-riżultati tat-testijiet li jkunu saru." "Il-proċess ta' ċertifikazzjoni jkun komplet ladarba tkun tqiegħdet tikketta sekondarja nnumerata fuq kull ġobna li tkun ġiet verifikata, u din tiggarantixxi l-oriġini u l-kwalità tagħha. It-tikketta sekondarja tinħareġ mill-Kunsill Regolatorju u tiġi mehmuża b'mod inseparabbli u b'mod li ma tistax titħassar mal-ġobon sakemm jiġi kkonsmat." Madankollu, sabiex tiġi żgurata konformità mal-ispeċifikazzjoni, huwa speċifikat li l-Kunsill Regolatorju huwa l-korp ta' kontroll skont it-tifsira tal-Artikoli 37 u 39 tar-Regolament (UE) Nru 1151/2012 u ilu mill-20 ta' Lulju 2012 jżomm l-akkreditazzjoni rilevanti taħt l-istandard UNE-EN 45011/1998, u li dik l-akkreditazzjoni għadha valida llum (Anness Tekniku, Nru tal-Akkreditazzjoni 103/C-PR221, rev. 2, datata d-29 ta' Lulju 2014). Dan ifisser li l-Kunsill Regolatorju jkun wera l-kompetenza teknika, l-imparzjalità u l-oġġettività tiegħu u jkun wera li għandu r-riżorsi meħtieġa biex jaġixxi bħala korp taċ-ċertifikazzjoni tal-prodott. Għalhekk, il-Kunsill Regolatorju, bħala l-korp ta' kontroll, jispezzjona l-proċess ta' produzzjoni tal-operaturi biex jevalwa jekk ir-riżultati tal-kontrolli humiex korretti u biex jittestja l-kampjuni tal-materja prima u tal-prodott lest li jkunu ttieħdu waqt il-produzzjoni. Sabiex tiġi garantita l-imparzjalità u l-oġġettività tal-azzjonijiet tiegħu, għandu Kumitat tal-Partijiet Interessati (preċedentement magħruf bħala l-Kumitat ta' Ċertifikazzjoni) b'rappreżentazzjoni bilanċjata tat-tliet gruppi ta' interess, jiġifieri l-fornituri u l-proċessuri tal-ħalib, il-konsumaturi u l-utenti, u l-ispeċjalisti tekniċi. Waħda mill-karatteristiċi ewlenin tat-"Torta del Casar" hija s-sawra kremuża tagħha. Madankollu, ladarba tkun laħqet l-istat ottimali tagħha, bil-mod titlef il-kremożità tagħha, li jista' jfisser li, wara ċertu żmien, il-ġobon ma jkunx għad għandu l-karatteristiċi li għandhom ikunu speċifiċi għalih. Konsegwentement, sabiex tiġi żgurata l-aħjar kwalità tal-prodott, ġie stabbilit limitu ta' żmien għall-konsum u ġie miżjud it-test li ġej: "Qabel it-tqassim, il-ġobnijiet li jkunu ġew ivvalutati mill-imħaleb tal-ġobon bħala konformi mal-ispeċifikazzjoni għandhom jiġu tikkettati b'tikketti ta' ċertifikazzjoni biex tiġi garantita l-oriġini u t-traċċabbiltà tagħhom. Kull tikketta għandha turi tal-inqas in-numru tas-serje tal-prodott, in-numru tal-lott u d-data tal-aħjar qabel, li ma tistax tkun ta' aktar minn 210 jum wara d-data tal-manifattura", li għandha tinftiehem bħala d-data li fiha l-ħalib ġie koagulat, u b'hekk ikun inbeda l-proċess tal-produzzjoni tal-ġobon. Biex tiġi garantita kwalità aħjar għall-konsumatur, dan li ġej ġie miżjud fir-rigward tal-ippakkjar: "Is-sistema ta' ppakkjar għandha tippreserva l-integrità u l-kwalità finali tal-prodott." Il-paragrafi li jiffurmaw din is-sezzjoni ġew riorganizzati. Il-parti li tirrigwarda l-fatturi naturali ma ġietx emendata, iżda sar titjib għall-kliem tal-parti relatata mal-fatturi storiċi u ekonomiċi, u ġew inklużi wkoll fatturi umani li jsaħħu r-rabta. Issa t-test ġie konformi mar-Regolament (UE) Nru 1151/2012 u mas-sezzjonijiet preċedenti. It-test kollu li għandu jagħmel parti mill-proċedura għall-użu tal-marka, kif stabbilit mill-Kunsill Regolatorju fid-dokumenti ta' kwalità tiegħu, tħassar. Minbarra l-paragrafi preċedenti u sabiex jiġu żgurati kontrolli fuq it-traċċabbiltà ta' ġobnijiet ċertifikati sħaħ u maqtugħin, ġie miżjud it-test li ġej: "It-tikkettar finali għandu jkun magħmul mit-tikketta kummerċjali tal-maħleb tal-ġobon u mit-tikketta ta' ċertifikazzjoni, li għandha titqiegħed b'mod inseparabbli u b'mod li ma jistax jitħassar fuq kull ġobna ċertifikata sħiħa jew maqtugħa, u r-responsabbiltà aħħarija għall-użu korrett tagħha għandha tkun tal-manifattur." Fir-rigward tat-tikketta obbligatorja ta' ċertifikazzjoni li tinħareġ mill-Kunsill Regolatorju, dan tal-aħħar jopera sistema kompjuterizzata ta' applikazzjoni u ta' allokazzjoni għal tikketti ta' ċertifikazzjoni li hija liberament aċċessibbli għall-operaturi kollha. Ġiet awditjata mill-awditur estern ENAC, li vverifika l-effikaċja tagħha, l-adegwatezza tagħha f'termini tal-allokazzjoni u d-distribuzzjoni awtomatika tat-tikketti u n-nuqqas ta' diskriminazzjoni tagħha abbażi tal-volum ta' prodotti ċertifikati. L-ispiża sostnuta mill-operaturi għat-tikketti li jeħtieġu hija l-istess għal kulħadd, irrispettivament mill-għadd ta' tikketti mitluba, u tiġi kkalkolata bħala perċentwali tal-ispejjeż tal-produzzjoni. Ġobon It-"Torta del Casar" għandu jkollha l-karatteristiċi fiżiċi, fiżikokimiċi u organolettiċi li ġejjin. Merħliet reġistrati ta' nagħaġ għandhom jiġu mitmugħin skont prattiċi tradizzjonali, li jagħmlu użu mir-riżorsi naturali taż-żona ġeografika permezz ta' biedja estensiva jew semi-estensiva. Fejn ikun meħtieġ, bħala għalf supplimentari jista' jintuża għalf, tiben, għalf kompost u konċentrati. Id-densità massima ta' bhejjem għal biedja semi-estensiva ġiet stabbilita għal 1,8 unitajiet ta' bhejjem għal kull ettaru (LU/ha). Dan jiżgura li l-għalf supplimentari li jinxtara minn barra ż-żona ġeografika jibqa' taħt il-limitu stabbilit mil-leġiżlazzjoni applikabbli. Minbarra l-veġetazzjoni naturali assoċjata ma' biedja estensiva jew semi-estensiva, iż-żona ġeografika tipprovdi wkoll ħuxlief, tiben, ċereali jew ġulbiena mkabbra miż-żerriegħa, li tista' tintuża għar-ragħa jew, wara l-ħsad, jew bħala għalf imnixxef jew aħdar. L-għalf supplimentari huwa prinċipalment ibbażat fuq il-proteini (soja, żerriegħa tal-kolza >50 %) u ċ-ċereali (xgħir, qamħirrum, qamħ >25 %). It-taħlita finali li tingħata lill-annimali tikkonsisti prinċipalment minn dak l-għalf bażiku (>25 %), ħsad ta' għalf (alfalfa, ġulbiena >30 %), ċereali (qamħirrum, xgħir >20 %) u żerriegħa (qoton, ġirasol >6 %). Mhuwiex teknikament possibbli li ż-żerriegħa tas-soja, tal-kolza, tal-ġirasol, tal-qoton jew tal-alfalfa tinkiseb fiż-żona ġeografika. Il-ħalib li jintuża għall-produzzjoni tat-"Torta del Casar" għandu jkun ġie min-nagħaġ tar-razez tal-merino u tal-entrefino. F'termini tal-kwalità u l-kompożizzjoni tiegħu, il-ħalib li jintuża għall-produzzjoni tat-"Torta del Casar" għandu jkun adattat għall-produzzjoni tal-ġobon u, fi kwalunkwe każ għandu: ikun mhux ipproċessat, ikun sħiħ, mhux standardizzat, nadif u mingħajr impuritajiet; ikollu kontenut ta' xaħam flimkien ma' proteini ta' mill-inqas 11,0 % u kontenut ta' proteini ta' mill-inqas 4,8 %; ikollu pH ta' bejn 6,6 u 6,9. Iż-żona ġeografika koperta mid-DOP tat-"Torta del Casar" tinsab fil-provinċja ta' Cáceres, li tagħmel parti mill-Komunità Awtonoma ta' Extremadura (Spanja), u hija definita fil-punt 4 ta' dan id-dokument. L-istadji ta' produzzjoni li għandhom iseħħu f'din iż-żona huma: Il-produzzjoni tal-ħalib, kif stabbilit fil-punt 3.3. Il-produzzjoni tal-ġobon, inkluż il-koagulazzjoni, il-qtugħ, l-iffurmar, l-ippressar, it-tmelliħ u l-maturazzjoni. Il-ġobnijiet jistgħu jintbagħtu f'nofs jew fi kwart ta' porzjon. Hemm għażla ħielsa ta' ippakkjar sakemm dan jippreserva l-integrità u l-kwalità finali tal-prodott. Il-ġobnijiet sħaħ jew maqtugħin għandhom jiġu tikkettati fiż-żona ġeografika minn operaturi ċertifikati sabiex tiġi garantita l-oriġini u l-awtentiċità tal-prodott. Kif intqal fis-sezzjoni 3.2(c) ta' dan id-dokument, it-"Torta del Casar" hija ġobon b'qoxra semi-iebsa, u din hija r-raġuni għaliex mhuwiex permess li mal-qoxra jitwaħħlu identifikaturi li jistgħu jitneħħew bħal tikketti tal-kaseina biex tiġi żgurata t-traċċabbiltà. Konsegwentement, l-unika ħaġa li hemm biex tiggarantixxi l-awtentiċità u l-oriġini tal-prodott hija t-tikketta ta' ċertifikazzjoni, li fuqha hemm stampat numru tal-lott u numru tas-serje uniku u għandha titqiegħed fuq kull ġobna mill-operaturi qabel it-tqassim biex jiġi permess li dan isir taħt il-kontroll tal-Kunsill Regolatorju u mingħajr ma tiġi kompromessa t-traċċabbiltà. Għalhekk ma tikkostitwixxix restrizzjoni fuq is-suq uniku. It-tikkettar finali għandu jkun magħmul mit-tikketta kummerċjali tal-maħleb tal-ġobon u mit-tikketta ta' ċertifikazzjoni, li għandha titqiegħed b'mod inseparabbli u b'mod li ma jistax jitħassar fuq kull ġobna ċertifikata sħiħa jew maqtugħa, u r-responsabbiltà aħħarija għall-użu korrett tagħha għandha tkun tal-operatur reġistrat. It-tikkettar finali għandu wkoll juri n-numru tal-lott, id-data sa meta l-aħjar li jintuża, li ma tistax tkun ta' aktar minn 210 jum wara d-data tal-manifattura, u d-dettalji l-oħra kollha speċifikati fil-leġiżlazzjoni rilevanti. Iż-żona ġeografika li fiha jiġi prodott il-ħalib u li fiha ssir it-"Torta del Casar" tinsab fid-distretti ta' Los Llanos de Cáceres, Sierra de Fuentes u Montánchez, fil-parti tan-nofsinhar ċentrali tal-provinċja ta' Cáceres, li tagħmel parti mill-Komunità Awtonoma ta' Extremadura (Spanja). Iż-żona tkopri madwar 400 000 ha u tinkludi l-muniċipalitajiet li ġejjin: It-transumanza u r-ragħa ilhom jiġu prattikati fiż-żona ġeografika tad-DOP tat-"Torta del Casar" minn żminijiet antiki ħafna, kif definit fil-punt 4 ta' dan id-dokument. Dawn huma attivitajiet interkonnessi mill-qrib u b'għeruq profondi fid-distretti li jiffurmaw iż-żona ġeografika, minħabba li l-fatturi naturali deskritti hawn fuq ġiegħlu lill-popli jissettiljaw hemmhekk biex jagħmlu l-aħjar użu mir-riżorsi disponibbli sabiex isostnu l-ekonomiji tagħhom. Madankollu, bit-tnaqqis fil-valur tas-suf, il-produzzjoni tal-ħalib u tal-ġobon saret dejjem aktar importanti, u biddlet il-produzzjoni tat-"Torta del Casar" f'żieda essenzjali għall-ekonomija lokali. Il-karattru speċifiku tat-"Torta del Casar" ġie preservat bħala riżultat ta' fatturi naturali, fatturi storiċi u ekonomiċi u fatturi umani, fil-forma tal-produttur espert tal-ġobon. Minkejja l-bidliet li minnhom għadda l-proċess ta' produzzjoni, hekk kif il-prattika tal-produzzjoni tal-ġobon għall-konsum domestiku fl-irziezet tan-nagħaġ maġenb il-merħliet ġiet sostitwita mill-imħaleb tal-ġobon tal-lum iddisinjati biex jissodisfaw rekwiżiti u domandi ġodda tas-suq, il-produttur espert tal-ġobon baqa' figura essenzjali, peress li għad hemm il-ħtieġa tal-għarfien speċjali tiegħu tal-materja prima, tal-proċessi u tar-riżultat mixtieq għall-produzzjoni tat-"Torta del Casar". Għandu jiġi nnotat li l-produttur espert tal-ġobon jikkontrolla diversi varjabbli li għar-raġunijiet li ġejjin jeħtieġu kompetenza partikulari: Ix-xogħol b'ħalib mhux ipproċessat, sħiħ u mhux standardizzat li jiġi prodott fi żminijiet differenti tas-sena jfisser li l-kompożizzjoni u l-batterjoloġija tal-ħalib tista' tvarja b'mod konsiderevoli, li taffettwa l-proċess kollu. Id-deċiżjoni dwar meta għandha tinqata' l-baqta u d-daqs tal-granuli riżultanti hija influwenzata mill-fatturi ta' hawn fuq u tittieħed abbażi tal-esperjenza. L-iffurmar bl-idejn u t-tagħfis huma proċessi li jeħtieġu għarfien preċiż dwar l-ammont ta' baqta li jrid jitqiegħed f'kull forma u l-ammont ta' pressjoni li trid tiġi applikata biex jintlaħaq il-kontenut meħtieġ ta' umdità. Bħala riżultat tal-ħafna bidliet ambjentali li jseħħu matul is-sena u li jaffettwaw il-proċess ta' maturazzjoni, il-ġobon jeħtieġ monitoraġġ kostanti biex jiġi żgurat li jkun qed jiżviluppa b'mod korrett. Huwa biss l-għarfien ta' dawn il-fatturi li jagħmilha possibbli li tinkiseb proteolisi intensa, proċess li jinvolvi t-tkissir tal-proteini tal-ħalib, li, meta jseħħ qabel tkun ġiet kompletament iffurmata l-qoxra, tagħti lit-"Torta del Casar" is-sawra u l-forma karatteristika tagħha. Minħabba li ż-żona ġeografika, bħala riżultat tal-karatteristiċi stabbiliti fis-sezzjoni 5.1(a), għandha ftit riżorsi naturali, l-abitanti ffokaw l-ekonomija tagħhom fuq it-trobbija tal-bhejjem, speċifikament in-nagħaġ, peress li huma adatti sew għall-ambjent ġeografiku. Dawn jitrabbew għall-produzzjoni tal-ħalib u tal-ġobon, minħabba t-tnaqqis fil-valur tas-suf. In-nagħaġ reżiljenti u adattabbli tal-merino u tal-entrefino akklimitizzaw perfettament għall-pjanuri semi-steppa taż-żona ġeografika, u jipproduċu ħalib li, minħabba li jiġi pproċessat mingħajr ma jiġi sottopost għall-ebda tip ta' trattament ta' tisħin, iżomm il-flora batterika differenti kollha akkwistata bħala riżultat tal-metodu tat-trobbija. Dan jagħti lill-ġobon l-aromi "lattiċi" u/jew "veġetali" karatteristiċi tiegħu. Bl-istess mod, il-forma mhux tas-soltu li hija karatteristika tat-"Torta del Casar" hija dovuta għall-mod mhux tas-soltu li fih tiġi maturata, li jagħmilha impossibbli li tinżamm il-forma li hija tradizzjonali għal ġobnijiet oħra. Din il-proteolisi intensa hija wkoll dik li tagħti lit-"Torta del Casar" is-sawra karatteristikament kremuża tagħha. (it-tieni subparagrafu tal-Artikolu 6(1) ta' dan ir-Regolament) Isem il-grupp L-applikazzjoni għal emenda hija mressqa mill-grupp tal-produtturi li applika wkoll biex jirreġistra l-"Prekmurska gibanica". Isem il-prodott Deskrizzjoni tal-prodott Metodu tal-produzzjoni Oħrajn: Rekwiżiti minimi u proċeduri għall-verifika tal-karattru speċifiku Emenda tal-Ispeċifikazzjoni ta' prodott ta' STG reġistrat li ma għandhiex tiġi kkwalifikata bħala minuri b'konformità mar-raba' sottoparagrafu tal-Artikolu 53(2) tar-Regolament (UE) Nru 1151/2012. Għal raġunijiet ta' ċarezza, fl-ewwel paragrafu issa huwa speċifikat li ż-żewġ riti ta' għaġina filo jitqiegħdu fuq l-aħħar saff ta' mili, u li kisja xaħmija jew tal-krema titferra' fuq ir-rita ta' qabel tal-aħħar u kisja xaħmija jew kisja xaħmija u tal-krema titqiegħed fuq l-aħħar rita. L-ingredjenti msemmija, jiġifieri il-krema ħelwa jew qarsa u l-isfar tal-bajd, fil-fatt huma ingredjenti tal-kisja tal-krema. Għaldaqstant, ir-referenza għalihom hija mħassra u jiżdied il-kliem "jew taħlita tal-kisjiet xaħmin jew tal-krema". Ir-referenza għall-ħidma tal-"Prekmurska gibanica" f'turtiera tonda jew kwadra titħassar peress li tittenna fit-tielet paragrafu. It-tieni paragrafu "Deskrizzjoni fiżika" hija mħassra, peress li t-test inwkistjoni diġà huwa inkluż fit-tielet sottoparagrafu. Fit-tielet paragrafu, ir-referenza għall-"Prekmurska gibanica" li jitqatta' fi trijangoli jekk ikun moħmi f'laned tondi u f'biċċiet kwadri jekk ikun moħmi f'turtiera kwadra hija mħassra. Il-"Prekmurska gibanica" jista' jitqatta' kemm fi trijangoli kif ukoll f'biċċiet kwadri tkun xi tkun l-għamla tat-turtiera (tonda jew kwadra). Is-sentenza ta' qabel tal-aħħar ta' dak il-paragrafu hija emendata biex ikun żgurat li tinftiehem sew: il-punt mhuwiex li l-mili kollu għandu jkun tal-istess ħxuna, iżda li ż-żewġ saffi tal-istess mili, pereżempju ż-żrieragħ tal-peprina, għandhom ikunu tal-istess ħxuna; dan jgħodd ukoll għall-mili tat-tuffieħ, l-irkotta u l-ġewż. Biex il-ħidma tal-"Prekmurska gibanica" tkun tista' tinftiehem aħjar, jiddaħħlu intestaturi ġodda għal kull stadju tal-produzzjoni (it-tlestija tal-mili u l-kisjiet, il-binja tal-kejk, il-ħami, it-tqattigħ u l-iffriżar). Fl-ewwel sentenza, il-qisien tat-turtiera li magħha tirrelata l-kwantità tal-ingredjenti issa hija speċifikata (turtieri tondi b'daqs ta' 30-35 cm). Il-produtturi jibdlu r-riċetta skont id-daqs tat-turtieri li jkunu se jużaw. Għal raġunijiet ta' konsistenza terminoloġika, il-kelma użata fis-Sloven għal "turtiera" hija "pekač" fil-każijiet kollha, u ma jintużax il-mudell. Ir-riċetti għall-għaġina sfiljurata jew għaġina filo u d-deskrizzjonijiet tal-ħidma tagħhom huma mħassra, peress li dawn huwa tipi ta' għaġina bażiċi magħmulin bl-użu ta' riċetti u proċessi standard. Il-projbizzjoni tal-użu ta' għaġina ffriżata hija mneħħija. Instab li l-għaġina tal-friża li tkun twaqqgħatilha l-friża b'mod tajjeb iżżomm il-proprjetajiet kollha tal-għaġina friska u ma tibdilx il-karatteristiċi organolettiċi tal-"Prekmurska gibanica". L-użu tal-għaġina tal-friża ma jħallix effett sinifikanti fuq l-aroma, it-tessut u l-impressjoni ġenerali tal-prodott. Iz-zokkor tal-vanilla jitħassar mil-listi ta' ingredjenti għall-mili differenti, peress li l-użu tiegħu mhux obbligatorju. Għall-mili tal-irkotta il-melħ jintuża jekk meħtieġ, peress li l-irkotta jista' jkun fiha diġà biżżejjed melħ. Fil-każ tal-mili tat-tuffieħ, huwa speċifikat li t-tuffieħ għandu jinħakk, u dan biex jiġi żgurat fehim tajjeb. Ir-referenza għall-użu tal-melħ hija mħassra, peress li nstab li, fir-realtà, il-melħ ma jintużax meta jkun qed jiġi magħmul il-mili tat-tuffieħ. Fil-każ tal-kisja tal-krema, issa huwa speċifikat li tista' tintuża l-krema qarsa u/jew ħelwa, peress li fis-suq jeżistu kremi oħra li mhumiex tajbin għal dan l-użu. Iz-zokkor abjad għadu mniżżel bħala ingredjent biex l-ingredjenti kollha jkunu mniżżlin fl-ewwel parti; l-użu tiegħu huwa deskritt fl-Ispeċifikazzjoni. Huwa speċifikat ukoll li l-kwantitajiet ta' ingredjenti individwali jistgħu jvarjaw (b'10 %) biex tkun permessa l-varjazzjoni f'ċerta materja prima (eż. it-tuffieħ jista' jkun aktar jew anqas immerraq, u ħelu jew morr, l-irkotta tista' tkun aktar niexfa jew moxxa, u l-mili tal-ġewż u ż-żrieragħ tal-peprin huma adattati għall-porzjonijiet tal-mili l-ieħor). Kemm tuffieħ imqaxxar kif ukoll dak mhux imqaxxar jista' jintuża biex jiġi magħmul il-mili tat-tuffieħ. Mhux importanti liema għamla jkollu t-tuffieħ wara li jinħakk: li huwa importanti huwa li jiġi maħkuk. Għaldaqstant il-kliem "imqaxxar" u "strixxi rqaq" jitħassru. Il-kisja tal-krema tista' tkun magħmula minn krema qarsa u/jew krema ħelwa jew minn taħlita tat-tnejn, li hija r-raġuni l-għala ddaħħlet il-kelma "jew". Biex jitħaffef il-fehim u tiġi standardizzata t-terminoloġija, saru korrezzjonijiet minuri fir-rigward tat-tħejjija tal-kisja xaħmija: it-terminu "xaħam veġetali" jinbidel b'"żejt veġetali", li diġà huwa mniżżel mal-ingredjenti tal-kisja xaħmija. Il-binja tal-"Prekmurska gibanica" ġiet deskritta separatament għal turtieri tondi u kwadri, peress li t-tqegħid tal-folji differenti jvarja ftit meta tintuża l-għaġina filo magħmula d-dar. Peress li tista' tintuża wkoll għaġina mixtrija, id-deskrizzjoni ġiet simplifikata u armonizzata biex tkopri iż-żewġ tipi ta' turtiera. Għaldaqstant, it-test kollu li jiddeskrivi l-ħidma tal-"Prekmurska gibanica" f'turtiera tonda jew kwadra u li huwa mtenni huwa mħassar. Biex jinftiehem aħjar, il-kliem "wara l-ħami" jiddaħħal wara li tiġi speċifikata l-ħxuna tal-għaġina sfiljurata bħala "mhux aktar minn 5 mm", peress li l-ħxuna tal-għaġina sfiljurata tiġi vvalutata fil-prodott lest. Għal-raġunijiet ta' simplifikazzjoni, il-piż preskritt ta' biċċa individwali tal-"Prekmurska gibanica" huwa armonizzat kemm għall-produtturi individwali kif ukoll għall-produzzjoni industrijali, u għaldaqstant huwa nnutat li l-piż minimu ta' biċċa individwali huwa "minn tal-anqas 170 g". It-traxxix taz-zokkor abjad fuq il-prodott ma jaffettwax il-karatteristiċi aħħarin tiegħu, u għalhekk tiddaħħal il-kelma "jista'". Il-"Prekmurska gibanika" jista' jiġi ffriżat qabel jew wara l-ħami, u għaldaqstant l-Ispeċifikazzjoni issa tinkludi l-possibbiltà li l-prodott jiġi ffriżat wara l-ħami. Prodott ma jistax jiġi ffriżat darbtejn. Peress li l-għaġina ffriżata tista' tintuża għat-tħejjija tal-"Prekmurska gibanica", tiżdied dispożizzjoni li jekk tintuża din l-għaġina ffriżata, il-prodott għandu jinħema mill-ewwel u ma jistax jiġi ffriżat meta jkun "nej", anki jekk jista' jiġi ffriżat wara l-ħami, jekk meħtieġ. Dan il-punt huwa emendat biss biex jinftiehem aħjar: jiżdied il-kliem "u għandu jiġi segwit il-proċess teknoloġiku preskritt" mal-ewwel inċiż, u t-tieni inċiż jitħassar. Biex jittejjeb il-fehim, it-tielet inċiż attwali għandu jiġi emendat biex jindika li r-referenza għall-ħxuna uniformi tal-mili tirrelata mal-ħxuna uniformi taż-żewġ saffi ta' mili speċifiku u mhux tal-mili kollu. Il-kliem "riħa, aroma, tessut u impressjoni ġenerali" jitħassru, peress li dawn jiġu vvalutati bħala parti mill-evalwazzjoni sensorjali. Fit-tielet paragrafu, it-test li jirrelata mal-konformità mal-istandard Ewropew EN 45011 huwa mħassar, peress li dan huwa diġà stabbilit fil-leġiżlazzjoni. Klassi 2.24. Prodotti ta' ħobż, għaġina, kejkijiet, ħlewwiet, gallettini u prodotti oħra tal-furnara jirriżulta minn metodu ta' produzzjoni, proċessar u kompożizzjoni li jikkorrispondi mal-prattiki tradizzjonali għal dak il-prodott jew oġġett tal-ikel huwa prodott minn materja prima jew ingredjenti li huma dawk użati tradizzjonalment. Il-"Prekmurska gibanica" huwa magħmul minn żewġ tipi differenti ta' għaġina u erba' mili differenti, kull wieħed minnhom imtenni. Dan jagħti lill-prodott il-karatteristiċi, id-dehra speċifika u t-togħma partikulari tiegħu. Għaldaqstant il-"Prekmurska gibanica" huwa speċifiku fih innifsu u jesprimi karattru speċifiku. kien użat tradizzjonalment biex jirreferi għall-prodott speċifiku jidentifika l-karattru tradizzjonali jew il-karattru speċifiku tal-prodott. Skont id-Dizzjunarju Etimoloġiku tal-Lingwa Slovena, il-"Prekmurska gibanica" huwa tip ta' "potica" (kejk) prodott fil-Lvant tas-Slovenja. L-eqdem kitba fejn jissemma l-"Prekmurska gibanica" tmur lura għas-seklu tmintax, meta Pohlin isemmih bħala "gebanza". Il-kelma ġejja mill-kelma "gybati", billi l-"Prekmurska gibanica" ħa ismu mill-għaġina f'saffi – "gyüba". Il-"Prekmurska gibanica" huwa kejk magħmul minn żewġ tipi differenti ta' għaġina (għaġina sfiljurata għall-bażi u għaġina filo (bħal tal-istrudel) bejn is-saffi jew il-mili) li fuqhom jitqiegħdu erba' mili differenti (żrieragħ tal-peprina, irkotta, ġewż, tuffieħ) f'saffi f'sekwenza ddefinita b'mod preċiż, b'saff ta' għaġina filo bejn kull mili. Din is-sekwenza ta' mili mbagħad tiġi ripetuta fl-istess ordni, biex il-"Prekmurska gibanica" jkollha żewġ saffi minn kull mili. Żewġ folji ta' għaġina filo jitqiegħdu fuq l-aħħar saff ta' mili; titferra' kisja xaħmija jew tal-krema fuq ir-rita ta' qabel tal-aħħar u kisja xaħmija jew taħlita ta' kisja xaħmija u tal-krema fuq l-aħħar rita. L-ingredjenti meħtieġa għal turtiera tonda ta' 30-35 cm huma: Għaġina: għaġina sfiljurata, għaġina filo. Iz-zokkor tal-vanilla jista' jiżdied mal-mili, jekk mixtieq. kisja tal-krema (800 ml krema morra u/jew ħelwa, 3 bajdiet) u kisja xaħmija (250 g marġerina, butir, xaħam jew żejt veġetali). Il-"Prekmurska gibanica" moħmija tista' titraxxax biz-zokkor abjad, jekk mixtieq. Il-kwantitajiet tal-ingredjenti individwali jistgħu jvarjaw minn dawk speċifikati b'sa 10 %. Il-metodu tal-produzzjoni tal-"Prekmurska gibanica": L-għaġina sfiljurata tinfetaħ f'għamla tajba għat-turtiera li tkun se tintuża għall-ħami tal-"Prekmurska gibanica" (kwadra jew tonda). Il-ħxuna tal-għaġina sfiljurata wara l-ħami ma tistax taqbeż il-5 mm. It-turtiera tiddellek u l-għaġina sfiljurata miftuħa titqiegħed fiha u tittaqqab b'furketta f'bosta bnadi. Wara titqiegħed f'forn imsaħħan għal ftit minuti sabiex l-għaġina tisfar ftit (dan il-pass tagħmlu jekk trid). L-għaġina filo titqiegħed fit-turtiera mdellka li jkun fiha l-għaġina sfiljurata. L-għaġina sfiljurata fit-turtiera għandha titgħatta b'nofs il-mili taż-żrieragħ tal-peprin u l-kisja xaħmija u tal-krema għandha titferra' fuqha. Titqiegħed rita oħra ta' għaġina filo fuq il-mili taż-żrieragħ tal-peprina. Nofs il-mili tal-irkotta jiddellek fuqu, filwaqt li kwantità xierqa tal-kisjiet xaħmija u tal-krema jitferrgħu fuqu. It-tielet saff tal-għaġina filo għandu jitqiegħed fit-turtiera, nofs il-mili tal-ġewż għandu jitqiegħed fuqha bl-imgħarfa. Għandha titferra' l-istess kwantità tal-kisjiet bħal fil-każ taż-żrieragħ tal-peprin. Issa għandu jinfetaħ r-raba' saff tal-għaġina filo. Jekk meħtieġ, għandha titferra' kwantità żgħira mill-kisjiet xaħmin u tal-krema fuqu. Issa titqiegħed rita oħra ta' għaġina filo u l-proċess kollu jerġa' jiġi ripetut bl-istess sekwenza, bis-saff taż-żrieragħ tal-peprin ikun segwit mill-irkotta, il-ġewż u t-tuffieħ. Irid ikun hemm rita ta' għaġina filo bejn kull mili. Meta jkun hemm tmin saffi ta' mili b'rita ta' għaġina filo bejn kull wieħed minnhom, titqiegħed id-disa' rita ta' għaġina filo fuq l-aħħar mili u dan jitraxxax b'kisja tal-krema jew kisja xaħmija u rita aħħarija ta' għaġina filo titqiegħed fuqha. Ir-rita ta' fuq nett tal-għaġina filo fit-turtiera tinkesa bil-kisja xaħmija jew b'taħlita ta' kisjiet xaħmin u tal-krema. Imbagħad il-"Prekmurska gibanica" jittaqqab sa qiegħ it-turtiera f'għadd ta' bnadi b'furketta rqiqa. Il-"Prekmurska gibanica" (frisk jew iffriżat) jinħema f'forn sakemm isir għalkollox. It-temperatura tal-forn għandha tkun 200 °C għal siegħa, u 170 °C-180 °C għal siegħa oħra. Irrispettivament minn din ir-rakkomandazzjoni, it-temperatura u l-ħin tal-ħami jista' jiġi aġġustat skont it-tip ta' forn. Jekk il-"Prekmurska gibanica" ikun inkesa bil-kisja xaħmija biss qabel il-ħami, għandu jinkesa bil-krema qarsa jew bil-krema ħelwa meta jinħareġ mill-forn fi tmiem il-ħami. Il-"Prekmurska gibanica" jrid jitħalla jibred f'temperatura ambjentali għal ftit sigħat. Il-"Prekmurska gibanica" ma għandux jitqatta' meta jkun għadu sħun. Jitqatta' fi flieli triangolari jew rettangolari. Biċċa individwali ta' "Prekmurska gibanica" moħmija għandu jkollha għoli ta' bejn 5 u 7 cm u tiżen minn tal-anqas 170 g. Meta jkun servut, f'kafejiet jew ristoranti, il-"Prekmurska gibanica" jista' jitqatta' f'biċċiet iżgħar. Il-parti ta' fuq tal-flieli jistgħu jintraxxu biz-zokkor abjad. Il-"Prekmurska gibanica" jista' jiġi ffriżat immedjatament wara li jinbena ("nej") jew wara li jinħema; l-istess prodott ma jistax jiġi ffriżat darbtejn. Jekk fit-tħejjija tal-"Prekmurska gibanica" tintuża għaġina ffriżata, dan ma jistax jiġi ffriżat ("nej") wara li jitħejja, iżda għandu jinħema. Jekk meħtieġ, il-prodott jista' jiġi ffriżat wara li jinħema, peress li jkun għadda minn "proċessar termali". Il-kelma "gibanica" ġejja mill-kelma "gűba" (tinja jew tikmixa) u l-verb "gibati" (tilwi jew tgħawweġ). Bosta għejun storiċi jagħtu prova li dan it-tip ta' kejk kien ilu magħruf fil-Prekmurje. L-eqdem kitba tmur lura għall-1828, meta l-edukatur u qassis Jožef Košič ġabar, fuq talba tal-etnografu Johanna Csaplovicsa E. V. Jeszenova, dokument li jindika l-ikel l-aktar komuni f'raħal tal-Prekmurje mitt sena qabel, b'attenzjoni speċjali mogħtija lil platti bħal "hajdinjači", "prekmurska gibanica", "krapci" u "vrtanki". Csaplovics ippubblika din il-kitba bl-Ungeriż u bil-Ġermaniż (A magyaroszági Vendus – tótokról, Croaten und Wenden in Ungern). F'dan id-dokument, Košič jippreżenta wkoll il-platti li kienu jiġu servuti fit-tiġijiet fi Prekmurje. Il-"Prekmurska gibanica" dejjem issibu fit-tiġijiet. Il-kitba ssemmi wkoll li l-"Prekmurska gibanica" jieħu ismu mill-għaġina f'saffi – "gyüba", u kellu bejn 10 u 11-il saff. Il-prodott kien jitqatta' f'biċċiet triangolari, li kienu jitqiegħdu f'turrun fuq il-mejda. Din il-kitba ssemmi wkoll l-ewwel għejjun bil-miktub li jiddeksrivu d-drawwa tat-tħejjiija u l-għoti ta' "Prekmurska gibanica" fi Prekmurje. L-ewwel persuna li ttrattat estensivament u sistematikament id-drawwiet tal-ikel tan-nies ta' Prekmurje kien Dr. Vilko Novak. Fl-istudju etnografiku tiegħu tal-1947, "Ljudska prehrana v Prekmurju" (Id-Dieta Popolari fi Prekmurje), il-"Prekmurska gibanica" huwa deskritt bħala platt tal-għaġina moħmi. Tiġi deskritta wkoll it-tħejjija tiegħu: "Il-'Prekmurska gibanica' isir minn għaġina sfiljurata bl-użu tal-butir jew tax-xaħam. Is-saff ta' taħt, magħruf bħala 'il-qiegħ', jintraxxu fuqu l-irkotta, il-ġewż, iż-żrieragħ tal-peprin u l-għeneb. Dan is-saff jitgħatta b'għaġina rqiqa tal-istrudel, li mbagħad titgħatta b'saff ġdid, u l-krema titferra' fuq kull saff. Isiru sa disa' saffi jew tinjiet - il-'Prekmurska gibanica' ta' disa' saffi. Il-'Prekmurska gibanica' tinħema f'dixx tond tal-fuħħar imsejjaħ 'tepsija' li jintuża f'festi bħall-magħmudija, iż-żwiġijiet u l-festi tal-qaddis patrun". Anki llum il-ġurnata, dan ix-xogħol iservi ta' gwida għal għadd ta' riċerkaturi f'dan il-qasam. Riċetta ddettaljata ħafna għall-"Prekmurska gibanica" ġiet deskritta minn Andreja Grum u Ivan Vozelji fil-ktieb tal-1964 "Slovenske narodne jedi" (Platti nazzjonali Sloveni). Il-ktieb jiddeskrivi żewġ riċetti għall-"Prekmurska gibanica", u t-tnejn jgħidu li "Hemm żewġ tipi ta' għaġina fil-'Prekmurska gibanica'. Is-saff ta' taħt magħmul mill-għaġina sfiljurata u huwa kemxejn eħxen. Dan jissejjaħ 'podplat' (qiegħ). Is-saffi l-oħrajn li jitqegħdu fuq huma għaġina filo. Is-saff ta' taħt huwa wkoll eħxen meta l-'Prekmurska gibanica' kollu jkun magħmul mill-istess għaġina, li hija għaġina sfiljurata". Il-"Prekmurska gibanica" saħansitra tissemma minn Miško Kranjec, l-akbar poeta ta' Prekmurje fix-xogħol tiegħu tal-1972 "Povest o dobrih ljudeh" [Ħrafa ta' Nies Twajba]: "Ta' min wieħed jgħid li ma tkunx festa ta' veru jekk ma jkunx hemm il-'Prekmurska gibanica'. Minkejja li l-fqir bilkemm jista' jkollu waħda fis-sena, dan hu sinjal li ħadd ma jista' jgħaddi sena mingħajr mill-anqas vaganza waħda. Fl-istess waqt, Anna ħarġet il-'Prekmurska gibanica' mill-forn u qegħditha fuq il-mejda, iżżomm it-trepsija bis-srievet sabiex ma tinħaraqx. Jožef tefagħlha l-plattin tal-injam taħtha li s-soltu kien jqiegħed il-buqar tal-ilma fuqu. Imbagħad ħares mill-qrib lejn il-gibanica. Kien hemm quddiemu, imlewna, safra u bajda, biż-żrieragħ tal-peprin imxerrda 'l hawn u 'l hinn, għadha tikwi, imdellka bil-krema u biz-zokkor imferrex fuqha. Ħarrek rasu, u qal: "Tajba. Nikolha anki kieku qiegħed fis-sodda tal-mewt u naf sew li ma tibqax tagħmilli l-ġid. U anki fil-ġenna nibqa" nibkiha, li kieku kelli nħalliha sħiħa fid-dinja'." Fl-aħħar ħmistax-il sena, ġew ippubblikati għadd ta' kotba li jiddeskrivu l-"Prekmurska gibanica". Il-"Prekmurska gibanica" ġie ippreżentat fis-sens kulinarju minn Cilka Sukič fil-ktieb "Jedi nekdanjih in sedanjih dni. It-teknoloġija tal-manifattura tiegħu u l-evalwazzjoni tal-karetteristiċi organolettiċi tiegħu huma deskritti fid-dettall fi "Prekmurske dobrote" (Speċjalitajiet tal-Ikel ta' Prekmurje) (2001), ta' Stanka Renčlja u Romane Karas.
Extracted from C_235_2015.html